โบรกแนะดักเก็บ! หุ้นรับประโยชน์ “ส่งออก-ราคาน้ำมันลง”
บล.พาย แนะดักเก็บหุ้นรับประโยชน์จากส่งออกขยายตัวขึ้น อาทิ กลุ่มอาหารแปรรูป, อาหารทะเลแช่แข็ง, ไก่สด, อาหารสัตว์เลี้ยง, รถยนต์, แผงวงจรไฟฟ้า และเครื่องดื่ม พร้อมเน้นกลุ่มได้ประโยชน์น้ำมันลง อย่างไรก็ตามประเมิน SET INDEX วันนี้เคลื่อนไหว 1,615–1,628 จุด
บล.พาย แนะดักเก็บหุ้นรับประโยชน์จากส่งออกขยายตัวขึ้น อาทิ กลุ่มอาหารแปรรูป, อาหารทะเลแช่แข็ง, ไก่สด, อาหารสัตว์เลี้ยง, รถยนต์, แผงวงจรไฟฟ้า และเครื่องดื่ม พร้อมเน้นกลุ่มได้ประโยชน์น้ำมันลง อย่างไรก็ตามประเมิน SET INDEX วันนี้เคลื่อนไหว 1,615–1,628 จุด
27 ก.ย. 2565

ผู้สื่อข่าวรายงานว่า วานนี้ (26 ก.ย. 65) กระทรวงพาณิชย์รายงานมูลค่าการส่งออกประจำเดือน ส.ค. 65 ขยายตัว 7.5% จากงวดเดียวกันของปีก่อน และนำเข้าขยายตัว 21.3% จากงวดเดียวกันของปีก่อน เทียบกับตลาดคาดการณ์ (ส่งออกขยายตัว 7.7% จากงวดเดียวกันของปีก่อน นำเข้า 18% จากงวดเดียวกันของปีก่อน) แต่ดุลการค้าติดลบ 4.2 พันล้านดอลลาร์สหรัฐฯเทียบกับตลาดคาดที่ 3 พันล้านดอลลาร์สหรัฐฯ ภาวะดังกล่าวสะท้อนเงินไหลออกมากกว่าไหลเข้าสร้างแรงกดดันต่อการอ่อนค่าของเงินบาทต่อเนื่องล่าสุดเช้านี้ทดสอบ 37.95 บาท/ดอลลาร์สหรัฐ
สำหรับจากประเด็นข้างต้นทำให้ บริษัทหลักทรัพย์ พาย จำกัด (มหาชน) มองกลุ่มส่งออกได้ประโยชน์ ได้แก่ ASIAN, TU แต่กับภาวะเศรษฐกิจจะเป็นตัวสร้างแรงกดดันเงินเฟ้อ ด้านสินค้าข้างในพบว่าขยายตัวได้ดีจากสินค้าเกษตรโดยเฉพาะกลุ่มอาหารแปรรูป อาหารทะเลแช่แข็ง ไก่สด อาหารสัตว์เลี้ยง
ขณะที่ด้านสินค้าอุตสาหกรรมที่ขยายตัวได้ประกอบไปด้วย รถยนต์ อุปกรณ์ และส่วนประกอบ เพิ่มขึ้น 22.5% จากงวดเดียวกันของปีก่อน แผงวงจรไฟฟ้า เพิ่มขึ้น 25% จากงวดเดียวกันของปีก่อน
ทั้งนี้ประเมินว่าหุ้นได้ประโยชน์จากอาหารแปรรูปและอาหารสัตว์ได้แก่ ASIAN, TU ไก่สดแช่แข็งได้แก่ GFPT, TFG ส่วนได้ประโยชน์จากรถยนต์ขยายตัว ได้แก่ AH, EPG, SAT รวมถึงแผงวงจรไฟฟ้าได้แก่ HANA, KCE และเครื่องดื่มได้แก่ CBG, OSP, ICHI, SAPPE
อย่างไรก็ตามสินค้าอุตสาหกรรมหากพิจารณาจากต้นปีถึงปัจจุบัน ยังเป็นการหดตัวสะท้อนถึงอุปสงค์โลกที่อ่อนแรงแต่กับสินค้าเกษตรพบว่าจากเดือนก่อนหน้า และจากต้นปีถึงปัจจุบันยังขยายตัวได้ดี สะท้อนถึงสินค้าจาเป็นยังมีความต้องการและมองแนวโน้มเติบโตได้ต่อเนื่อง ส่วนต่างประเทศปัจจุบันพบว่าความคาดหวังเงินเฟ้อเริ่มปรับลดลง (5 Year 5 Year forward Inflation Expectation จากข้อมูลของ FRED) สะท้อนถึงความกังวลเงินเฟ้อที่กลับมาลดลงอีกครั้ง ส่วนนึงเชื่อว่าเกิดขึ้นจากราคาสินค้าโภคภัณฑ์ที่ปรับลดลง
ขณะที่ข้อมูลจาก CME Fed Watch ระบุว่า 67.5% ให้น้ำหนักขึ้นดอกเบี้ย 0.75% ลดลงจากช่วงก่อนหน้าที่ 73% และโอกาสขึ้นดอกเบี้ย 0.50% เริ่มเพิ่มขึ้นมาเป็น 32.5% จาก 27% ขณะที่ตลาดหุ้น Dow Jones ก็ปรับฐานลงมาแล้วจากจุดสูงสุดก่อนหน้า 13% จึงมีความเป็นไปได้ที่ตลาดหุ้น Dow Jones จะเริ่มฟื้นตัวได้บ้างหลังจากนี้หนุนจากประเด็นผ่อนคลายดอกเบี้ยแต่ก็เชื่อว่าเป็นเพียงระยะสั้น เชิงกลยุทธ์การลงทุนสาหรับ Trading แนะนำกลุ่มได้ประโยชน์น้ำมันลงได้แก่ SCGP, SCC, TOA รวมถึงโรงไฟฟ้าได้แก่ BGRIM, GPSC กลุ่มอาหารได้แก่ ASIAN, GFPT, TU และธนาคารพาณิชย์ได้แก่ BBL, KBANK, SCB
อย่างไรก็ตามประเมิน SET INDEX วันนี้เคลื่อนไหวในกรอบ 1,615 – 1,628 จุด
สำหรับหุ้นท็อปพิกยกให้เป็น SCGP แนะนำ “ซื้อ” ราคาเป้าหมาย 66.00 บาท คาดว่ากาไรจะปรับดีขึ้นเล็กน้อยตั้งแต่ไตรมาส 3/65 หนุนจากทิศทางในธุรกิจบรรจุภัณฑ์ที่ดีขึ้น บวกกับอุปสงค์ต่อปริมาณจากตลาดในและนอกประเทศที่ปรับดีขึ้น ราคาเยื่อกระดาษที่สูง และทิศทางกระดาษรีไซเคิลที่ลดลงจากต้นทุนขนส่งที่ลดลง และอุปสงค์สะสมในจีนที่อาจช่วยเป็นกันชนต่ออัตรากาไรได้
พร้อมกับหุ้น GFPT แนะนำ “ซื้อ” ราคาเป้าหมาย 20.50 บาท คาดแนวโน้มช่วงไตรมาส 3/65 คาดกำไรยังทรงตัวในระดับสูงกว่า 400 ล้านบาท ได้หลังจากราคาเนื้อไก่ในปัจจุบันยังคงยืนในระดับสูงได้อยู่ (บางวันสูงกว่า 50 บาท/กก.) และการส่งออกที่คาดว่าจะปรับตัวเพิ่มขึ้นจากทางญี่ปุ่นและจีน